**Սթենֆորդ** (անգլ.՝ Stanford), վիճակագրորոեն մեկուսացված տարածք Կալիֆոռնիայի Սանտա Կլարա շրջանում (ԱՄՆ)՝ Պալո Ալտոյի հարևանությամբ։ Գրեթե ամբողջովին ներկայացնում է համալսարանական քաղաք, բնակչությունը կազմված է Սթենֆորդի համալսարանի ուսանողներից, ուսուցիչներից և հետազոտողներից։ Համալսարանին կից Թերեյս-Քոլեջի տարածքը Պալո Ալտո քաղաքի մի մասն է կազմում։

Բնակչություն
------------

2000 թվականի մարդահամարի համաձայն՝ Սթենֆորդում բնակվում է 13,315 մարդ (2007 թվականին՝ 13, 315): Սթենֆորդի բնակչությունը մի շարք առումներով տարբերվում է Միացյալ Նահանգների և Կալիֆոռնիայի բնակչությունից իր ուսանողների և ուսուցիչների պատճառով։ Մասնավորապես, Սթենֆորդն ունի աշխատանքային տարիքի բնակչության զգալիորեն ավելի բարձր տոկոս և 18-65 տարեկանների (93%, ամբողջ երկրում՝ 74%) և 5 տարեկանից ցածր երեխաների ցածր տոկոս (3%, ամբողջ աշխարհում՝ 7%): 2007 թվականին Սթենֆորդի բնակչության միջին տարիքը մեկուկես անգամ ցածր էր, քան ամբողջ Կալիֆոռնիայում (22,1՝ 33,3 տարվա դիմաց)։ Սթենֆորդի բնակչության ավելի քան 94 %-ը 25 և ավելի տարեկան է, ունի առնվազն առաջին գիտական աստիճան (երկրի միջինը՝ 24%): Սթենֆորդի ավելի քան մեկ քառորդն ունի ասիական ծագում (միջինը 4%-ից պակաս ԱՄՆ-ում), ավելի քան 25%-ը ծնվել է ԱՄՆ-ից դուրս (11 % երկրում)։ Սթենֆորդի արական բնակչության միայն 27%-ն է ամուսնացած, իսկ կանանց՝ 30%-ը, մինչդեռ ԱՄՆ-ում ամուսնացած տղամարդկանց և ամուսնացած կանանց մասնաբաժինը գերազանցում է 50%-ը։

Սթենֆորդի բնակչությունը տարբերվում է ԱՄՆ-ի միջին ցուցանիշներից նաև տնտեսական առումով։ Մասնավորապես, Սթենֆորդում շատ ավելի բարձր է վարձով բնակարաններից օգտվող բնակչության բաժինը, և աղքատության գծից ցածր ապրող բնակչության բաժինը (21%-ը, ԱՄՆ-ի 12%-ի դիմաց), այն դեպքում, երբ միջին հաշվով մեկ շնչին ընկնող եկամուտը (22,443 դոլար) փոքր-ինչ գերազանցում է համանման ազգային ցուցանիշը (21,587 դոլար)։

Քաղաքականություն
----------------

Քաղաքական հայացքներով Սթենֆորդի բնակչությունը հարում է դեպի դեմոկրատական կուսակցությունը։ 2002 թվականի տվյալներով՝ բնակչության 54%-ն աջակցում էր դեմոկրատներին և միայն 36%-ն էր աջակցում հանրապետականներին։ 2000 թվականի ԱՄՆ-ի նախագահական ընտրություններում ընտրողների 56 %-ը քվեարկել էր դեմոկրատական կուսակցության կողմից նախագահի թեկնածու Ալբերտ Գոռի օգտին։

Սպորտ
-----

Հուլիսին անցկացվում է «Bank of the West Classic» կանանց թենիսի մրցաշարը, որը 2009 թվականից պատկանում է Կանանց թենիսի ասոցիացիայի Պրեմիեր մրցաշարերի կատեգորիային։ Խաղերը անցկացվում են կոշտ ծածկույթով բացօթյա կորտերում։

Տեսարժան վայրեր
---------------

Սթենֆորդ «Ափսե»
Սթենֆորդում տեղակայված է Կանորի անվան արվեստի կենտրոնը և Թոմաս Ուելթոնի պատկերասրահը, որը պատմության ֆակուլտետի մաս է կազմում, ինչպես նաև Ռոդենի քանդակների այգին, որը պարունակում է քանդակագործի 200 աշխտանք, ներառյալ՝ «Դժոխքի դարպասներ» և «Կալեի քաղաքացիները» աշխատանքների պատճենները։

Սթենֆորդի տեսարժան վայրերից է ռադիոաստղադիտակը, որը խոսակցականում կոչվում է պարզապես «Ափսե» (անգլ.՝ The Dish):

Սթենֆորդի կողքին տեղակայված է Ջասպեր Ռիջ արգելանոցը (անգլ.՝ Jasper Ridge Biological Preserve), որն օգտագործվում է համալսարանի աշխատակիցների և ուսանողների կողմից հետազոտությունների համար

Ծանոթագրություններ
------------------

1. ↑  *Getty Research Institute* Getty Thesaurus of Geographic Names — LA: Getty Research Institute, 1997.
2. ↑  2020 United States Census / United States Census Bureau
3. ↑  Большой Энциклопедический словарь. 2000. Статья «СТАНФОРДСКИЙ УНИВЕРСИТЕТ»
4. ↑  Энциклопедический словарь. 2009. Статья «СТАНФОРДСКИЙ УНИВЕРСИТЕТ»
5. ↑  Инструкция по русской передаче английских географических названий Archived 2015-10-03 at the Wayback Machine. / Ред. Л. И. Аненберг. — М. 1975. — 80 с. — 1000 экз.
6. ↑  Сенатский избирательный округ № 11 — февраль 2002 года Archived 2009-08-20 at the Wayback Machine. (անգլ.)
7. ↑  Thomas Welton Stanford Art Gallery Archived 2014-07-13 at the Wayback Machine. (անգլ.)
8. 1 2  Информация для посетителей Стэнфорда Archived 2014-01-22 at the Wayback Machine. (անգլ.)
9. ↑  Сад скульптур Родена в Стэнфорде (անգլ.)
10. ↑  Overview of Jasper Ridge Biological Preserve (անգլ.)

Արտաքին հղումներ
----------------

* Սթենֆորդ (Կալիֆոռնիա) Archived 2020-02-12 at Archive.is ԱՄՆ մարդահամարի բյուրոի կայքից
* Սթենֆորդ (Կալիֆոռնիա) City-data.com կայքից

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| 

|  Չափորոշչային վերահսկողություն |
| --- |
|  |
| BNF: 119646252 · GND: 4056932-9 · LCCN: n50046557 · LNB: 000300209 · NKC: xx0052434 · SUDOC: 027649318 · VIAF: 136663373 · WorldCat VIAF: 136663373 |

 |

 |